ועדת החינוך והתרבות, כנסת 15, פרוטוקול מספר 538, 2002-11-04 10:10

זבולון אורלב: אני מתכבד לפתוח את הישיבה בעניין תקנות סיווג, סימון ואיסור שידורים מזיקים – בקשת רוויזיה שלי.

מרב ישראלי: הנושא המרכזי שדובר עליו בישיבה הקודמת, שבגינו נערכה הרוויזיה, הוא הפטור למשדר משודר בשיטת סימון ספרתית (דיגיטלית) והבקשה שהסימן יופיע ברצועת המידע המתייחסת למשדר בלבד ולא על המסך.

זבולון אורלב: בעניין סעיף 3(ב)(1), שהוא העילה הישירה לרוויזיה, פנה אליי אתמול שר התקשורת וביקש לעכב את הדיון מאחר שהיום מתקיימת תערוכת "טלקום".

זבולון אורלב: לא היה סיפק בידו לברר את העניין.

זבולון אורלב: אני מעוניין שהכול ייעשה בהסכמה ולכן נקיים דיון נוסף בעניין זה, בהשתתפות משרד התקשורת והגורמים הנוספים.

זבולון אורלב: בעניין הגדרת "משדר חוץ" – הכוונה למשדר חוץ מתורגם: משרד התקשורת הציע בדיון לכלול בהגדרה של משדר חוץ גם שידורים אשר תורגמו או דובבו בחו"ל אולם עמדת המשרד לא התקבלה.

זבולון אורלב: המשרד מבקש להדגיש כי המשדרים הרב-ערוציים, לאמור חברות הכבלים והלוויין הבהירו כי קיימת מניעה טכנית לסמן משידורים אלה.

זבולון אורלב: לפיכך הואיל והפרת ההוראות והתקנות היא עברה פלילית, מוצע שהוועדה תשוב ותשקול את ההצעה הנזכרת לתיקון התקנות.

מרב ישראלי: עמדת הוועדה הייתה שמשדר מתורגם לא ייכלל בגדר "משדר חוץ".

זבולון אורלב: אם כן אני קובע כעת פה אחד שאני דוחה את הבקשה הזאת.

מרב ישראלי: בשיחה אתי נטען שבדיון הקודם לא היו נציגים של הרשות השניה שיכלו לטעון לעניין זה.

מרב ישראלי: נציגי הכבלים והלוויין טענו את טענותיהם ונימקו אותן בסיבות טכניות.

זבולון אורלב: נכחו כאן נציגי הרשות השנייה ונציגי רשות השידור.

מרב ישראלי: הטענה היא שהזכיינים של הערוץ השני לא נכחו בדיון.

מרב ישראלי: מי שרלוונטי לנושא הוא הזכיינים.

מרב ישראלי: אם משאירים את נושא הרוויזיה לדיון, אפשר אולי לדון גם בעניין זה.

זבולון אורלב: למה נציגות הרשות השנייה לא טענה את הטענה הזאת?

מרב ישראלי: אני לא יודעת.

זבולון אורלב: גם הזכיינים ישבו כאן, לפחות נציגי "קשת".

זבולון אורלב: ואם הם היו והלכו, זאת בעיה שלהם.

זבולון אורלב: אני לא יכול לנהל כך דיונים.

זבולון אורלב: הנציגים הוזמנו, הם לא היו.

זבולון אורלב: מה אני יכול לעשות?

זבולון אורלב: הם יודעים שיש סעיף תחילה.

מרב ישראלי: הטענה של משרד התקשורת היא שהפער בין 90 ימים ל-270 ימים גדול.

זבולון אורלב: עשינו הפרדה בין שידור כללי לבין שידורים של כבלים ושל לוויין.

זבולון אורלב: רשות השידור והרשות השנייה הם Broadcast.

יהודית גידלי: אני מבהירה שהוזמנו: "רשת", "קשת", "טלעד", "YES", "ערוצי זהב", "מת"ב" ו"תבל".

יהודית גידלי: הם אכן לא השתתפו, אבל הם הוזמנו.

זבולון אורלב: טוב.

זבולון אורלב: אני מתנצל, אבל אני דוחה את הבקשה באופן עקרוני.

זבולון אורלב: לא יעלה על הדעת שאנשים שמוזמנים אינם מגיעים.

זבולון אורלב: אינני פותח את הדיון הזה מחדש.